Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,		     12.september 2006 nr 681

Ettepanek Haapsalu Linnavolikogule
katastriüksuste sihtotstarbe määramiseks
(Suur-Liiva tn 15, Haapsalu)

Läbi vaadanud Haapsalu Linnavalitsuse poolt hoonele Suur-Liiva tn 15 27.06.2006 korralduse nr 526 “Kasutusloa väljaandmine rekonstrueeritud korterelamule ja kaugküttetrassile (Suur-Liiva 15, Haapsalu)” alusel väljastatud kasutusloa nr 941 ja kinnistu Suur-Liiva tn 15 kinnisturegistri väljatrüki, linnavalitsus tuvastas, et olemasolev katastriüksuse Suur-Liiva tn 15 (katastritunnus 18301:003:1130) sihtotstarve on 100 % ühiskondlike hoonete maa, kuid kasutusluba on väljastatud korterelamule, mis on kolmekorruseline. Arvestades, et maakatastriseaduse kohaselt võib linnavolikogu määrata sihtotstarbe, kui ehitise või selle osa kasutamise otstarbe muutmisega kaasneb ehitamine, mis ei too kaasa detailplaneeringu koostamise kohustust, katastriüksuse sihtotstarbe ehitusseaduse kohases kasutusloas nimetatud ehitise kasutamise otstarbe alusel ja kui maakasutuse sihtotstarbe määramine tuleneb Vabariigi Valitsuse kehtestatud sihtotstarvete liikide korrast. Juhindudes maakatastriseaduse § 18 lg 5, Vabariigi Valitsuse 24. 01.1995 määrusest nr 36 “Katastriüksuse sihtotstarvete liikide ja nende määramise alused”, kohaliku omavalitsuse korralduse seaduse § 6 lg 3 p 1, § 22 lg 1 p 37, § 30 lg 1 p 1, Haapsalu põhimääruse § 12 lg 1 p 43, § 35 lg 1 p 1 ja haldusmenetluse seadusest Haapsalu Linnavalitsus

k o r r a l d a b:

1.	Teha ettepanek Haapsalu Linnavolikogule määrata Suur-Liiva tn 15, Haapsalu, katastritunnus 18301:003:1130 sihtotstarbeks 100 % korruselamumaa (EK,0011).
2.	Linnavalitsuse maakorraldusosakonna juhatajal (A.Ulm) teha peale volikogu otsuse jõustumist taotlus riiklikule maakatastrile katastriüksuse sihtotstarbe muutmiseks.
3.	Korraldus jõustub teatavakstegemisest.
4.	Korraldus teha teatavaks avalikustamisega linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse 
teatavakstegemisest.

Teet Kallasvee
Linnapea				Erko Kalev
				Linnasekretär